AMAZING OF PAKISTAN
ทัวร์ปากีสถาน 11วัน9คืน
บินตรงสายการบินไทย พร้อมบินภายในประเทศ 1 เที่ยวบิน

อิสลามาบัด – สการ์ดู – ชิการ์ – คาริมาบัด – ดุยเกอร์ – พาสสุ – แฟรี่มีโดวส์ – 
ยอดเขานังกาพาร์บัต – ชีลาส – เบแชม – สวาต
**เส้นทางเจาะลึกมนต์เสน่ห์แห่งปากีสถานเหนือ ที่พักดี อาหารอร่อย ทัวร์คุณภาพ**
นอนหุบเขาแห่งเทพนิยายแฟรี่มีโดวส์ 2 คืน ขึ้นชื่อว่าสวยที่สุดติดอันดับ 3 ของโลก
พิชิตยอดเขานังกาพาร์บัต ยอดเขาสูงเป็นอันดับ 9 ของโลก-ทะเลทรายคัทปานา 
ชมมรดกโลกพุทธสถาน Takht-i-Bahi 1 ใน UNESCO 
เดินทาง มี.ค.-พ.ย. 69 
ราคาเริ่มต้น 86,985 บาท
[image: ]


วันแรก  กรุงเทพ-อิสลามาบัด
16.00 น. 	พร้อมกัน ณ เคาน์เตอร์เช็คอินสายการบินไทยแอร์เวย์ อาคารผู้โดยสารขาออกระหว่างประเทศสนามบินสุวรรณภูมิโดยมีเจ้าหน้าที่ของบริษัทฯ คอยต้อนรับและอำนวยความสะดวกด้านสัมภาระและเอกสารการเดินทางทำผ่านขั้นตอนการตรวจคนออกนอกประเทศ
19.00 น. 	ออกเดินทางไปยังเมืองอิสลามาบัด ประเทศปากีสถาน ด้วยสายการบินไทย TG349 ใช้เวลาในการเดินทาง 5 ชั่วโมง 10 นาที
23.00 น. 	เดินทางถึงสนามบินอิสลามาบัด ประเทศปากีสถาน 
จากนั้นเดินทางสู่ที่พัก Islamabad : Hillview Islamabad หรือเทียบเท่า
 
วันที่สอง  อิสลามาบัด-บินภายในสู่เมืองสการ์ดู-ทะเลทรายคัทปานา-Shigar Valley
เช้า		บริการอาหารเช้า ณ ห้องอาหารของโรงแรม 
เดินทางสู่สนามบินอิสลามาบัด (Islamabad International Airport) เพื่อเดินทางสู่เมืองสการ์ดู (Skardu) ไฟลท์บินจะใช้ระยะเวลาประมาณ 1 ชั่วโมงผ่านวิวทิวทัศน์ที่งดงาม (ไฟล์ทบินยังไม่ระบุเวลา โดยจะเลือกไฟลท์ที่เหมาะสมที่สุดแก่การเดินทาง ปกติมักจะเป็นไฟลท์เช้า)เดินทางถึงเมือง สการ์ดู (Skardu) เขตปกครองตนเอง กิลกิต-บัลติสถาน (Gilgit-Baltistan) ดินแดนแห่งเทือกเขาคาราโครัมที่ยิ่งใหญ่ **หมายเหตุ บริษัทฯ ขอสงวนสิทธิ์ในการปรับเปลี่ยนการเดินทาง กรณีที่สายการบินยกเลิกเที่ยวบิน หรือ สายการบินดีเลย์ เนื่องด้วยสภาพดินฟ้าอากาศที่ทำให้ไม่สามารถเดินทางได้หรือ ด้วยเหตุผลทางเทคนิคของสายการบินโดยการพิจารณาของเจ้าหน้าที่สายการบิน ทั้งนี้บริษัทฯ จะยึดถือผลประโยชน์ของลูกค้าเป็นสำคัญในกรณีการปรับแผนการเดินทาง ทางบริษัทฯ จะขอสงวนสิทธิ์ในการปรับแผนการเดินทางใหม่ โดยการนั่งรถแทนเพื่อให้เหมาะสมกับเหตุการณ์ที่เกิดขึ้นและใกล้เคียงกับแผนเดิมที่ได้วางไว้อย่างใกล้เคียงที่สุด** 
กลางวัน	บริการอาหารกลางวัน ณ ภัตตาคารอาหารท้องถิ่น
[image: ]นำท่านชมทะเลทรายคัทปานา Katpana desert (Cold desert) เป็นทะเลทรายบนที่สูงมีเนินทรายขนาดใหญ่ที่บางครั้งปกคลุมด้วยหิมะในช่วงฤดูหนาว ตั้งอยู่ที่ระดับความสูง 2,226 เมตร เหนือระดับน้ำทะเล เป็นหนึ่งในทะเลทรายที่สูงที่สุดในโลก อิสระให้ท่านเก็บภาพประทับใจ จากนั้นนำท่านสู่ Shigar Valley ประตูสู่ยอดเขาที่ยิ่งใหญ่ของKarakorams, Gasherbrum และ K2 ระหว่างเดินทางชมทัศนียภาพความงามของหุบเขาชิการ์นั้นเต็มไปด้วยทุ่งข้าวสาลี สวนผลไม้ 
ค่ำ		บริการอาหารค่ำ ณ ห้องอาหารของโรงแรม
นำท่านเข้าสู่ที่พัก Shigar : Khoj Resort Shigar หรือเทียบเท่า

วันที่สาม  Upper Kachura lake-ป้อม Kharpocho 
เช้า		บริการอาหารเช้า ณ ห้องอาหารของโรงแรม 
[image: ]นำท่านล่องเรือชมความงามของทะเลสาบคาชูรา (Upper Kachura lake) ทะเลสาบนี้เป็นทะเลสาบที่มีน้ำไหลมาจาก แม่น้ำ Indus มีความลึก 70 เมตร ชมทัศนียภาพของพืชพรรณธรรมชาติที่อุดมสมบูรณ์ของป่าอีโครีเจียนป่ากึ่งอัลไพน์บนเทือกเขาหิมาลัยตะวันตก
กลางวัน	บริการอาหารกลางวัน ณ ภัตตาคารอาหารท้องถิ่น
นำท่านชมป้อม Kharpocho ป้อมปราการโบราณที่เรียกว่า King of Forts หรือเรียกว่า ป้อมสการ์ดู ตั้งอยู่บนเนินเขาที่มองเห็นเมือง สร้างขึ้นโดยอาลี เชอร์ ข่าน อันชัน ผู้ปกครองบัลติสถานจนถึงปลายศตวรรษที่ 16 ตั้งอยู่แยกแม่น้ำสินธุอันยิ่งใหญ่ท่ามกลางหาดทรายสีขาวสีเงินเป็นภาพที่น่าประทับใจ
ค่ำ		บริการอาหารค่ำ ณ ห้องอาหารของโรงแรม
นำท่านเข้าสู่ที่พัก Skardu : Safena Hotel Skardu หรือเทียบเท่า
วันที่สี่  Hunza Valley-Rakaposhi Galcier View Point-หุบเขาดุยเกอร์ 
เช้า		บริการอาหารเช้า ณ ห้องอาหารของโรงแรม 
[image: ]นำท่านเดินทางสู่ หุบเขาฮุนซา  (Hunza Valley) หุบเขาฮันซ่าแห่งนี้ตั้งอยู่ทางเหนือของแม่น้ำฮันซ่าที่ระดับความสูงประมาณ 2,500 เมตร อาณาเขตของฮันซ่ามีพื้นที่ประมาณ 7,900 ตารางกิโลเมตร มีเมือง Karimabad หรือเดิมชื่อเมือง Baltit เป็นเมืองหลักซึ่งเป็นสถานที่ท่องเที่ยวยอดนิยม อันเนื่องมากจากทัศนียภาพอันสวยงามของเทือกเขารอบๆ ระหว่างทางนำท่านชมเส้นทางสายไหมเก่า 
หมายเหตุ ช่วงกลางเดือน มีนาคม –กลางเดือนเมษายนของทุกปี ท่านจะได้เห็น CHERRY BLOSSOM ดอกไม้สีขาวสีชมพู ของต้นแอพพิคอต และต้นเชอรรี่มีลักษณะคล้ายดอกซากุระ บานสะพรั่งทั่วทุกแห่งทางตอนเหนือของปากีสถาน 
สำหรับช่วงเดือน พ.ค.-ก.ย. เป็นต้นไปจะเป็นช่วงฤดูกาลผลไม้ เช่น เชอรี่ แอพริคอต ลูกพลับ มะม่วง ทั้งนี้ขึ้นอยู่กับสภาพอากาศของแต่ละปี 
กลางวัน	บริการอาหารกลางวัน ณ ภัตตาคารอาหารท้องถิ่น
นำท่านชมจุดชมวิว Rakaposhi Galcier View Point ยอดเขารากาโปชิสูงเป็นอันดับที่ 27 ของโลก และสูงเป็นอันดับที่ 12 ของปากีสถาน เป็นภูเขาที่ชวนให้หลงใหลอย่างน่าอัศจรรย์ตั้งอยู่ในหุบเขานาการ์ของกิลกิตบัลติสถาน นำท่านชมสวนดอกไม้หรือ ผลไม้ตามฤดูกาล จากนั้นนำท่านสู่ Duiker Valley ชมวิถีชีวิตของชาวปากีสถานกันที่ Hunza Traditional Bazar เป็นตลาดพื้นเมืองที่มีของที่ระลึกให้ท่านเลือกสรรมากมาย ได้เวลาอันสมควรนำท่าน ชมวิวยามค่ำ พระอาทิตย์ตกที่ หุบเขาดุยเกอร์ (Duiker Valley) ชมความงามของพระอาทิตย์ตกดินท่ามกลางเทือกเขาสลับซับซ้อนสูงตระหง่านกว่า 6,000 เมตร เช่น ยอดเขาราคาโพชิ (Rakaposhi) 7788 เมตร ยอดเขาดิรันพีค (Diran Peak) ยอดเขาโกลเด้นพีค (Gloden Peak) ยอดเขาอัลเทอร์พีค (Ulter Peak) ยอดเขาฮุนซ่าพีค (Hunza Peak) ยอดเขาเลดี้ฟิงเกอร์ (Lady Finger) และยอดเขาสูงอื่นๆ อีกจำนวนมาก 
ค่ำ		บริการอาหารค่ำ ณ ห้องอาหารของโรงแรม
นำท่านเข้าสู่ที่พัก Duiker : Duiker Hard Rock Resort หรือเทียบเท่า

วันที่ห้า  คาริมาบัด-ป้อมบัลติท-ทะเลสาบอัตตาบัด-สะพานแขวนฮุสไซนี-หุบเขาพาสสุ 
[image: ]เช้า		บริการอาหารเช้า ณ ห้องอาหารของโรงแรม 
นำท่านชมป้อมบัลติท (Baltit Fort) ที่มีความเก่าแก่กว่า 750 ปี สร้างโดยเจ้าหญิงและบัลติสถาน (Baltistan) ภายหลังการอภิเษกสมรสกับเจ้าชาย ณ เมืองแห่งนี้ ซึ่งทำให้ป้อมปราการแห่งนี้เป็นอดีตพระราชวังหลวงที่มีการผสมผสานสถาปัตยกรรมหลายรูปแบบไม่ว่าจะเป็นแคชเมียร์หรือทิเบตและได้รับการต่อเติมขยายส่วนต่างๆมากมายจนกระทั่งในสมัยของที่อังกฤษได้เข้ามาปกครอง ปัจจุบันอยู่ภายใต้การดูแลของ Aga Khan Foundation 
 กลางวัน	บริการอาหารกลางวัน ณ ภัตตาคารอาหารท้องถิ่น
[image: ]นำท่านสู่ทะเลสาบอัตตาบัด (Attabad Lake) เป็นทะเลสาบที่เกิดจากดินถล่มเพราะแผ่นดินไหวเมื่อปี ค.ศ. 2010 (Attabad Disaster) ลงมากั้นแม่น้ำฮุนซ่า จนกลายเป็นทะเลสาบสีเทอควอยส์แบบนี้ซึ่งทะเลสาบนี้มีความยาว 21 กิโลเมตร และความลึก 100 เมตร รอบๆทะเลสาบบางส่วนจะเห็นดินที่ถล่มลงมาจนกลายเป็นเขื่อนกั้นทะเลสาบ อิสระให้ท่านเก็บภาพประทับใจ จากนั้นนำท่านชม สะพานแขวนฮุสไซนี (Hussaini Suspension bridge) ซึ่งมีฉากหลังเป็นภาพของ หุบเขาพาสสุ มีความงดงามเป็นอย่างยิ่ง จากนั้นเดินทางสู่ หุบเขาพาสสุ (Passu Valley) ท่านจะได้พบกับ Passu Cathedral  เทือกเขาพาสสุอันยิ่งใหญ่ตระการตา นำท่านชม ธารน้ำแข็งพาสสุ (Passu Glacier) จากนั้นนำท่านสู่โรงแรมที่พัก  
ค่ำ		บริการอาหารค่ำ ณ ห้องอาหารของโรงแรม
นำท่านเข้าสู่ที่พัก Passu : Sarai Slik Route หรือเทียบเท่า
วันที่หก  แฟรี่มีโดวส์  
เช้า		บริการอาหารเช้า ณ ห้องอาหารของโรงแรม 
นำท่านสู่แฟรี่มีโดวส์ (Fairy Meadows) “ทุ่งหญ้าแห่งเทพนิยาย” เนื่องจากในภาษาเยอรมันเรียกสถานที่แห่งนี้ว่า “Merchenwiese” ซึ่งถูกตั้งชื่อด้วยนักปีนเขาชาวเยอรมัน แฟรี่มีโดวส์ (Fairy Meadow) ติดอันดับสถานที่สวยที่สุดของโลกเป็นอันดับที่ 3 ทุ่งหญ้าแห่งนี้อยู่สูงกว่าระดับน้ำทะเล 3,300 เมตร ทุ่งหญ้าสีเขียวขจีแห่งนี้ถูกล้อมรอบไปด้วยป่าด้านข้าง มีธารน้ำแข็ง Raikot มองเลยจากป่าไปจะเห็น ยอดเขานังกาพาร์บัต (Nanga Parbat) ยอดเขาสูงอันดับ 9 ของโลก “ยอดเขานังกาพาร์บัต” (Nanga Parbat) มีความสูง 8,126 เมตรเหนือระดับน้ำทะเล ชื่อมีความหมายว่า “ยอดเขาเปลือย” แต่คนกลับรู้จักกันในนาม “ยอดเขาเพชรฆาต” ระหว่างทางแวะถ่ายภาพที่จุดชมวิวยอดเขา Nanga Pharbat จากนั้นเดินทางผ่านเส้นทางคาราโครัมไฮเวย์ ผ่านจุดตัดของเทือกเขาหิมาลัย เทือกเขาคาราโครัม และ เทือกเขาฮินดูกูช แวะชมและถ่ายภาพที่จุดตัดของ 3 แนวเทือกเขา 3 แห่ง คือ เทือกคาราโครัม , เทือกเขาฮินดูกูช และ เทือกเขาหิมาลัย โดยมีแม่น้ำกิลกิตและแม่น้ำ Indus  ไหลมาบรรจบกัน
**การเดินทางสู่ แฟรี่มีโดวส์ (Fairy Meadows) จะใช้รถ Jeep ที่สะพาน Raikot bridge ข้ามแม่น้ำสินธุวิ่งเข้าสู่หมู่บ้าน Tatto valley (ระยะทางประมาณ 12 กิโลเมตร ใช้ระยะเวลาประมาณ 1 ชั่วโมง) หลังจากนั้นเป็นการ Trek ทางเรียบสลับกับทางลาดชัน ระยะทางประมาณ 5 กิโลเมตร ใช้เวลา 3.5 – 4 ชั่วโมง (Elevation Gain 700 m. / Altitude 3,300 m) หรือหากท่านไม่อยากเดินก็สามารถเลือกขี่ม้า ซึ่งมีค่าใช้จ่ายเพิ่มเติมสามารถสอบถามหัวหน้าทัวร์**
[image: ]
กลางวัน	บริการอาหารกลางวันระหว่างทาง 
บ่าย 	เดินทางถึง Fairy Meadows นำสัมภาระเก็บเข้าที่พักให้เรียบร้อย อิสระให้ท่านพักผ่อนตามอัธยาศัย ท่านสามารถนำไปชมวิวโดยรอบๆ แฟรี่มีโดวส์ (Fairy Meadows) วิวทุ่งหญ้า พร้อมชมยอดเขา Nanga Parbat ที่รายล้อมด้วยป่าสน 
ค่ำ		บริการอาหารค่ำ ณ ห้องอาหารของโรงแรม
นำท่านเข้าสู่ที่พัก Fairy Meadow : Raikot Sarai Hotel หรือเทียบเท่า

วันที่เจ็ด  ยอดเขานังกาพาร์บัต 
[image: ]เช้า		บริการอาหารเช้า ณ ห้องอาหารของโรงแรม 
เดินทาง Trekking สู่ Beyal Camp ระหว่างทางชมธรรมชาติดอกไม้ป่าและลำธารที่สวยงาม ชมวิถีชีวิตที่เรียบง่ายของชาวบ้าน ในบรรยากาศที่คล้ายกับหมู่บ้านเล็กๆในทวีปยุโรป ท่านจะได้เห็นยอดนังการ์พาร์บัตและธารน้ำแข็ง Raikot อย่างใกล้ชิดระยะทาง 4.2 กิโลเมตร ใช้ระยะเวลาเดินทางประมาณ 1.5 – 2 ชั่วโมง ทางเรียบเป็นส่วนใหญ่ ชันเล็กน้อยบางระยะ    
กลางวัน	บริการอาหารกลางวันที่ Camp
นำท่านเดินทางต่อสู่ Nanga Parbat Viewpoint อิสระให้ท่านเก็บภาพประทับใจ ได้เวลาอันสมควรนำท่านเดินทางกลับที่พักโดยใช้เส้นทางเดิม
ค่ำ		บริการอาหารค่ำ ณ ห้องอาหารของโรงแรม
นำท่านเข้าสู่ที่พัก Fairy Meadow : Raikot Sarai Hotel หรือเทียบเท่า
**หรือหากท่านไม่อยากเดินก็สามารถเลือกขี่ม้า ซึ่งมีค่าใช้จ่ายเพิ่มเติมสามารถสอบถามหัวหน้าทัวร์**

วันที่แปด  แฟรี่มีโดวส์-คาราโครัมไฮเวย์-เมืองชีลาส-Chilas Rock Craving
เช้า		บริการอาหารเช้า ณ ห้องอาหารของโรงแรม 
[image: 7 Rock Carvings in Pakistan and petroglyphs ideas to save today | ancient,  prehistoric art, ancient civilizations and more]นำท่านลงจาก แฟรี่มีโดวส์ (Fairy Meadows) ด้วยการเดินแล้วต่อด้วยรถจี๊ปโบกมืออำลา “ทุ่งหญ้าแห่งเทพนิยาย” จากนั้นเดินทางไปสู่เมืองชีลาส (Chilas) ผาหุบเขาโคฮิสตันตามแม่น้ำใหญ่มีแม่น้ำสินธุไหลผ่านเป็นแม่น้ำที่ยาวที่สุดใน ปากีสถานและเป็นแม่น้ำที่ใหญ่เป็นอันดับที่21 ของโลก 
เดินทางสู่คาราโครัมไฮเวย์ ถนนลอยฟ้ากับความสวยที่ไม่มีใครทัดเทียมเป็นทางหลวงที่เชื่อมระหว่างปากีสถานและจีน **หรือหากท่านไม่อยากเดินก็สามารถเลือกขี่ม้า ซึ่งมีค่าใช้จ่ายเพิ่มเติมสามารถสอบถามหัวหน้าทัวร์**
กลางวัน	บริการอาหารกลางวัน ณ ภัตตาคารอาหารท้องถิ่น
นำท่านชมโขดหินจารึกภาพเขียนโบราณสมัยก่อนประวัติศาสตร์ของเมืองชีลาส (Chilas Rock Craving) ซึ่งโขดหินจารึกเหล่านี้จะปรากฏให้เห็นเป็นระยะตลอดเส้นทางสายไหม เส้นทางที่เคยมีพ่อค้าวาณิชมากมายผ่านไปมา โดยที่เมืองชีลาสนี้ ถือเป็นจุดศูนย์รวมโขดหินจารึกภาพโบราณที่ยิ่งใหญ่ที่สุด มีการค้นพบหลักฐานมากกว่า 20,000 ชิ้นเกี่ยวกับศิลปะโบราณและภาพเขียน
ค่ำ		บริการอาหารค่ำ ณ ห้องอาหารของโรงแรม
นำท่านเข้าสู่ที่พัก Chilas : Shangrila Chilas Hotel หรือเทียบเท่า

วันที่เก้า  เมืองเบแชม-เมืองสวาต
เช้า		บริการอาหารเช้า ณ ห้องอาหารของโรงแรม 
เดินทางสู่ เมืองเบแชม (Besham) เป็นเมืองในเขต Shangla ของ Khyber Pakhtunkhwa ประเทศปากีสถาน Besham ตั้งอยู่บนฝั่งขวาของแม่น้ำสินธุ (ท้องถิ่นรู้จักกันในชื่อ Abasin) ทำหน้าที่เป็นทางแยกหลักบนทางหลวง Karakoram ข้ามไปยังซินเจียงของจีน ระหว่างเดินทางชมวิถีชีวิตชีวิตท้องถิ่น และธรรมชาติของเส้นทาง 
กลางวัน	บริการอาหารกลางวัน ณ ภัตตาคารอาหารท้องถิ่น
บ่าย 	เดินทางสู่ เมืองสวาต (Swat) เป็นเมืองที่นักโบราณคดีค้นพบวัดในพุทธศาสนาที่เชื่อว่ามีอายุเก่าแก่ที่สุดแห่งหนึ่งที่เคยมีการค้นพบมา คือกว่า 2,000 ปี เดิมเป็นดินแดนที่ศาสนาพุทธเคยเจริญรุ่งเรืองในหุบเขาสวัต (Swat Valley) เป็นที่อยู่อาศัยมาตั้งแต่สมัยโบราณ และครั้งหนึ่งเคยเป็นศูนย์กลางของวัฒนธรรม และการเรียนรู้ทางพุทธศาสนา ต่อมาถูกปกครองโดยราชวงศ์ Shahi ของศาสนาฮินดู ก่อนที่จะถูกพิชิตโดย Mahmud of Ghazni ที่เป็นชาวมุสลิมในศตวรรษที่ 11 ต่อมาหุบเขาแห่งนี้ถูกปกครองโดยราชวงศ์มุสลิมหลายราชวงศ์ ก่อนจะกลายเป็นส่วนหนึ่งของปากีสถานในปี 2490 หุบเขาสวัต (Swat Valley) เป็นที่ตั้งของสถานที่สำคัญทางพุทธศาสนาโบราณหลายแห่ง รวมถึงพิพิธภัณฑ์ Swat ที่มีชื่อเสียงทางพุทธศาสนาที่ Takht-i-Bahi และได้รับการยอมรับให้เป็นมรดกโลกจาก UNESCO ได้เวลาอันสมควรนำท่านเข้าสู่โรงแรมที่พัก 
ค่ำ		บริการอาหารค่ำ ณ ห้องอาหารของโรงแรม
นำท่านเข้าสู่ที่พัก Swat : Hotel One  หรือเทียบเท่า


วันที่สิบ  เมืองสวาต-ชินการ์ดาร์ สถูป-Takht-i-Bahi-อิสลามาบัด-มัสยิดไฟซาล-สนามบิน
[image: Takht-e-bahi.jpg]เช้า		บริการอาหารเช้า ณ ห้องอาหารของโรงแรม 
นำท่านชม ชินการ์ดาร์ สถูป (Shingardar stupa) เป็นเจดีย์ที่มีชื่อเสียงสร้างโดย King Uttarase มีอายุเก่าแก่หลายพันปี จากนั้นนำท่านชมTakht-i-Bahi 'บัลลังก์แห่งน้ำพุแห่งน้ำพุ' อารามแห่งนี้ก่อตั้งขึ้นใน ศตวรรษที่ 1 ก่อนคริสตศักราช และใช้งานมาจนถึงศตวรรษที่ 7 คอมเพล็กซ์แห่งนี้ได้รับการยกย่องจากนักโบราณคดีว่าเป็นตัวแทนของสถาปัตยกรรมของศูนย์กลางสงฆ์ในยุคนั้นโดยเฉพาะ Takht-i-Bahi ได้รับการขึ้นทะเบียนเป็นมรดกโลกโดย UNESCO ในปี 1980
กลางวัน	บริการอาหารกลางวัน ณ ภัตตาคารอาหารท้องถิ่น
[image: ]จากนั้นนำท่านเดินทางสู่อิสลามาบัด ชม มัสยิดไฟซาล (Faisal Mosque) มัสยิดที่ใหญ่ที่สุดในเอเชียใต้และใหญ่เป็นอันดับ 6 ของโลก ถูกสร้างโดยกษัตริย์ Faisal bin Abdul-Aziz แห่งซาอุดิอาระเบีย และออกแบบโดยสถาปนิกชาวตุรกี Vedat Dalokay ผู้ซึ่งได้รับรางวัลสถาปัตยกรรม Agha Khan Award ซึ่งลักษณะของมัสยิดแห่งนี้ถูกออกแบบให้คล้ายกับเต็นท์ของชาว Bedouin ในทะเลทราย มัสยิดแห่งมีนี้ขนาดใหญ่โดยสามารถบรรจุผู้เข้าร่วมภายในโดมได้ถึง 10,000 คน จากนำท่านสู่ย่านช้อปปิ้งอิสระให้ทางช้อปปิ้งตามอัธยาศัย
ค่ำ		บริการอาหารค่ำ ณ ภัตตาคารอาหารจีน
19.30 น. 	นำท่านเดินทางสู่ สนามบินนานาชาติอิสลามาบัด เพื่อเดินทางกลับสู่กรุงเทพฯ
23.20 น. 	เดินทางสู่กรุงเทพ ประเทศไทย โดยสายการบินไทยแอร์เวย์ เที่ยวบินที่ TG350

วันที่สิบเอ็ด  กรุงเทพ
06.25 น.	เดินทางถึงสนามบินสุวรรณภูมิ กรุงเทพ โดยสวัสดิภาพพร้อมความประทับใจ
********************************************************************
***หมายเหตุ รายการอาจมีการเปลี่ยนแปลงได้ ทั้งนี้โดยคำนึงถึงผลประโยชน์ของลูกค้าเป็นหลัก***






กำหนดการเดินทาง / อัตราค่าบริการ : ผู้ใหญ่ พักห้องคู่ราคาต่อท่าน
	กำหนดการเดินทาง 2569
	ราคา/บาท

	25 มี.ค.-04เม.ย. 69  ฤดู Cherry Blossom
01-11 เม.ย. 69         ฤดู Cherry Blossom  
8-18 เม.ย. 69           ฤดู Cherry Blossom   
15-25 เม.ย. 69         ฤดู Cherry Blossom   
22 เม.ย.-02 พ.ค. 69 ฤดู Cherry Blossom 
29 เม.ย.-09 พ.ค. 69 ฤดูผลไม้
27 พ.ค.-06 มิ.ย. 69  ฤดูผลไม้
17-27 มิ.ย. 69          ฤดูผลไม้
22-ก.ค.-01 ส.ค. 69  ฤดูผลไม้
05-15 ส.ค. 69           ฤดูผลไม้
16-26 ก.ย. 69           ฤดูผลไม้
14-24 ต.ค. 69          ฤดูใบไม้เปลี่ยนสี
21-31 ต.ค. 69          ฤดูใบไม้เปลี่ยนสี
04-14 พ.ย. 69          ฤดูใบไม้เปลี่ยนสี
11-21 พ.ย. 69          ฤดูใบไม้เปลี่ยนสี
	86,985.-
86,985.-
89,865.-
89,865.-
86,985.-
86,985.-
86,985.-
86,985.-
86,985.-
86,985.-
86,985.-
86,985.-
89,865.-
86,985.-
86,985.-

	[bookmark: _Hlk530898704]พักเดี่ยวเพิ่ม
	23,000.-


**เนื่องด้วยการเดินเข้าประเทศปากีสถานต้องทำวีซ่า 
กรุณาจองล่วงหน้าอย่างน้อย 2 เดือนก่อนเดินทาง**
หมายเหตุ 
1.	ราคานี้สำหรับผู้โดยสาร 10 ท่านขึ้นไปทุกกรุ๊ปการีนตี 6 ท่านออกเดินทางพร้อมหัวหน้าทัวร์ 
2.	ไม่มีราคาเด็ก เนื่องจากเป็นราคาพิเศษแล้ว

อัตราค่าบริการนี้รวม  
1. ค่าตั๋วเครื่องบินสายการบินไทย TG (กรุงเทพ-อิสลามาบัด-กรุงเทพ) และค่าตั๋วเครื่องบินภายในปากีสถาน 1 เที่ยวบิน  (อิสลามมาบัด-สการ์ดู)
2. ค่าดำเนินการวีซ่าปากีสถานสำหรับหนังสือเดินทางไทย (ไม่ต้องโชว์ตัว)
3. ค่าห้องพักตามโรงแรมที่ระบุไว้หรือเทียบเท่า 
4. ค่าพาหนะเดินทางพร้อมคนชับรถชำนาญเส้นทาง 
5. ค่าอาหารทุกมื้อตามที่ระบุไว้ในโปรแกรม
6. ค่าธรรมเนียมเข้าชมสถานที่ตามที่ระบุในโปรแกรม
7. ค่าประกันอุบัติเหตุวงเงิน  1,000,000 บาท
8. ค่าบริการนำทัวร์โดยค่ามัคคุเทศก์ท้องถิ่นผู้เชี่ยวชาญและหัวหน้าทัวร์ผู้มีประสบการณ์

อัตราค่าบริการนี้ไม่รวม  
1. ค่าจัดทำหนังสือเดินทาง 
2. ภาษีต่าง ๆ เช่น ภาษี 7% ภาษีหัก ณ ที่จ่าย 3% ฯลฯ 
3. ค่าใช้จ่ายส่วนตัวอื่นๆ  เช่น ค่าโทรศัพท์, ค่าซักรีด, มินิบาร์ ฯลฯ และที่ไม่ได้ระบุไว้ในรายการ 
4. ค่าอาหารและเครื่องดื่มสั่งพิเศษ นอกเหนือรายการ 
5. ค่าขี่ม้าขึ้นแฟรี่มีโดว์
6. ค่าประกันสุขภาพกรณีเจ็บป่วยระหว่างเดินทางท่องเที่ยว 
7. ค่าทิปพนักงานขับรถ-ทิปไกด์ท้องถิ่น-ค่าทิปพนักงานยกกระเป๋า-ทิปหัวหน้าทัวร์ (120USD/คน/ทริป) ชำระพร้อมค่าทัวร์งวดสุดท้าย

เงื่อนไขการให้บริการ
1. ในการจองครั้งแรกมัดจำท่านละ 40,000 บาท ชำระภายใน 3 วันนับจากวันจองทัวร์  ส่วนที่เหลือทั้งหมดชำระก่อนเดินทาง 30 วัน 
2. เมื่อท่านออกเดินทางไปกับคณะแล้วท่านงดการใช้บริการรายการใดรายการหนึ่งหรือไม่เดินทางพร้อมคณะถือว่าท่านสละสิทธิ์ ไม่อาจเรียกร้องค่าบริการ และเงินมัดจำคืน ไม่ว่ากรณีใดๆ ทั้งสิ้นกรณีที่กองตรวจคนเข้าเมืองทั้งที่กรุงเทพฯ และในต่างประเทศปฏิเสธมิให้เดินทางออก หรือเข้าประเทศที่ระบุในรายการเดินทาง บริษัทฯของสงวนสิทธิ์ที่จะไม่คืนค่าบริการไม่ว่ากรณีใดๆ ทั้งสิ้น 
3. การซื้อตั๋วเครื่องบินภายประเทศ(ไทย) จะไม่อยู่ในความรับผิดชอบของบริษัททัวร์ทุกกรณีที่เที่ยวบินเกิดการดีเลย์ หรือล่าช้า จากกำหนดเดิม

หมายเหตุ
1. การยกเลิก
a) ยกเลิกก่อนเดินทาง 60 วันทำการ บริษัทฯขอสงวนสิทธิ์ในการคืนเงินหลังหักค่าใช้จ่ายตามจริง
b) ยกเลิกก่อนเดินทาง 59-40 วันทำการ  หักค่ามัดจำ 10,000 บาท 
c) ยกเลิกก่อนเดินทาง 39-20 วันทำการ หักมัดจำ 40,000 บาท
d) ยกเลิกก่อนเดินทาง 19-1 วันทำการ หักค่าทัวร์เต็มจำนวน  
2. บริษัทฯ ขอสงวนสิทธิ์ในการยกเลิกการเดินทาง ในกรณีที่มีผู้เดินทางต่ำกว่า 10 ท่าน โดยจะแจ้งให้ผู้เดินทางทราบล่วงหน้า อย่างน้อย 15 วัน ก่อนการเดินทาง บริษัทฯ ขอสงวนสิทธิ์ในการเปลี่ยนแปลงรายการท่องเที่ยว กรณีที่เกิดเหตุจำเป็นสุดวิสัย อาทิ การล่าช้าของสายการบิน  การนัดหยุดงาน การประท้วง ภัยธรรมชาติ การก่อจลาจล อุบัติเหตุ ปัญหาการจราจร ฯลฯ ทั้งนี้จะคำนึงและรักษาผลประโยชน์ของผู้เดินทางไว้ให้ได้มากที่สุด
3. เนื่องจากการท่องเที่ยวนี้เป็นการชำระแบบเหมาจ่ายกับบริษัทตัวแทนในต่างประเทศ ท่านไม่สามารถที่จะเรียกร้องเงินคืนในกรณีที่ท่านปฏิเสธหรือสละสิทธิ์ ในการใช้บริการที่ทางทัวร์จัดให้ ยกเว้นท่านได้ทำการตกลง หรือ แจ้งให้ทราบ ก่อนเดินทาง
4. บริษัทฯ จะไม่รับผิดชอบค่าใช้จ่ายที่เกิดขึ้น หากท่านถูกปฏิเสธการตรวจคนเข้าเมือง และจะไม่คืนเงินค่าทัวร์ที่ท่านชำระมาแล้ว หากท่านถูกปฏิเสธการเข้าเมือง อันเนื่องจากการกระทำที่ส่อไปในทางผิดกฎหมาย หรือการหลบหนีเข้าเมือง 
5. บริษัทฯ ขอสงวนสิทธิ์ที่จะเปลี่ยนแปลงรายละเอียดบางประการในทัวร์นี้ เมื่อเกิดเหตุจำเป็นสุดวิสัย จนไม่อาจแก้ไขได้ และจะไม่รับผิดชอบใด ๆ ในกรณีที่สูญหายสูญเสีย หรือได้รับบาดเจ็บที่นอกเหนือความรับผิดชอบของหัวหน้าทัวร์ และเหตุสุดวิสัยบางประการ เช่น การนัดหยุดงาน ภัยธรรมชาติ การจลาจล ฯลฯ

โรงแรมและห้อง
· ห้องพักในโรงแรมเป็นแบบห้องพักคู่ (Twin/Double) ในกรณีที่ท่านมีความประสงค์จะพักแบบ 3 ท่าน / 3 เตียง(Triple Room) ขึ้นอยู่กับข้อกำหนดของห้องพักและรูปแบบของห้องพักของแต่ละโรงแรมซึ่งมักมีความแตกต่างกันซึ่งอาจจะทำให้ท่านไม่ได้ห้องพักติดกันตามที่ต้องการหรือ อาจไม่สามารถจัดห้องที่พักแบบ 3 เตียงได้
· โรงแรมหลายแห่งจะไม่มีเครื่องปรับอากาศเนื่องจากอยู่ในแถบที่มีอุณหภูมิต่ำ เครื่องปรับอากาศที่มีจะให้บริการในช่วงฤดูร้อนเท่านั้น

[bookmark: _Hlk178524853]ตั๋วเครื่องบิน
- ในการเดินทางเป็นหมู่คณะผู้โดยสารจะต้องเดินทางไป-กลับพร้อมคณะ หากท่านต้องการเลื่อนวันเดินทางกลับ ท่านจะต้องชำระค่าใช้จ่ายส่วนต่างที่สายการบินเรียกเก็บ โดยสายการบินเป็นผู้กำหนดซึ่งทางบริษัทฯไม่สามารถเข้าไปแทรกแซงได้ และในกรณีที่ยกเลิกการเดินทางถ้าทางบริษัทได้ออกตั๋วเครื่องบินไปแล้วผู้เดินทางไม่สามารถ REFUND ได้ 
 - ท่านที่จะออกตั๋วเครื่องบินภายในประเทศเช่นเชียงใหม่ ภูเก็ต หาดใหญ่ ฯลฯ โปรดแจ้งฝ่ายขายก่อนเพื่อขอคำยืนยันว่าทัวร์นั้นๆยืนยันการเดินทางแน่นอนหากท่านออกตั๋วภายในประเทศโดยไม่ได้รับการยืนยันจากพนักงานแล้วทัวร์นั้นยกเลิกบริษัทฯไม่สามารถรับผิดชอบค่าใช้จ่ายใดๆที่เกี่ยวข้องกับตั๋วเครื่องบินภายในประเทศได้
- กระเป๋าที่จะทำการโหลดใต้เครื่อง สำหรับชั้นประหยัดจะได้ ท่านละ 1 ใบ (น้ำหนักไม่เกิน 20 กิโลกรัม)
- กระเป๋าถือขึ้นเครื่อง Hand Carry ท่านละ 1 ใบ (น้ำหนักไม่เกิน 7 กิโลกรัม)

	 โปรดอ่านข้อความนี้ก่อนตัดสินใจจองทัวร์ 
บริษัทฯ ขอสงวนสิทธิ์ยกเว้นเงื่อนไขการยกเลิกการเดินทางตามกำหนดที่ระบุไว้ในแผนการเดินทาง ในกรณีที่สาเหตุที่ต้องทำให้มีการปรับเปลี่ยนแผนการเดินทางมาจาก ความผิดพลาดของสายการบิน สายการบินดีเลย์ สายการบินยกเลิกไฟลท์บิน สภาพดินฟ้าอากาศที่ทำให้ไม่สามารถเดินทางได้ การปฎิเสธการเข้าเมือง สภาพการจราจรอันเป็นเหตุสุดวิสัย เหตุการณ์ทางการเมือง การโดนกักตัว หรือถูกส่งตัวกลับ โดยการพิจารณาของเจ้าหน้าที่ ทั้งนี้บริษัทฯ จะยึดถือผลประโยชน์ของลูกค้าเป็นสำคัญ ในกรณีการปรับแผนการเดินทาง 
ทางบริษัทฯ จะขอสงวนสิทธิ์ในการปรับแผนการเดินทางใหม่ให้เหมาะสมกับเหตุการณ์ที่เกิดขึ้นและใกล้เคียงกับแผนเดิมที่ได้วางไว้อย่างใกล้เคียงที่สุด การใช้ไฟลท์บินในประเทศนั้น จะทำให้การเดินทางนาน 14 ชั่วโมงและต้องพักระหว่างทาง 1 คืน เป็นใช้เวลาเหลือเพียง 1 ชั่วโมง แต่สายการบินในประเทศ Pakistan Airline (PIA) มีโอกาสที่จะยกเลิกไฟลท์บินได้ระยะเวลาอันสั้นมาก (เช่น ทำการเช็คอินไปแล้วได้ boarding pass มาแล้ว และถูกปฎิเสธการบินโดยนักบินระหว่างประกาศเรียกขึ้นเครื่อง ทำให้แผนการเดินทางต้องปรับอย่างฉับพลันแม้จะคอนเฟิร์มทุกได้แล้วก็ตาม) โดยถ้ามีการยกเลิกไฟลท์บิน ทางบริษัทฯ จะใช้รถโดยสารแทนทันที และปรับแผนให้ใกล้เคียงกับของเดิม อย่างไรก็ตาม สถานที่ท่องเที่ยวบางแห่งจะต้องถูกนำออกไปเพื่อให้เหมาะสมกับแผนการเดินทางใหม่ 
คนปากีสถานจะค่อนข้างสบายๆ และอัธยาศัยดี ปกติร้านอาหารจะไม่เริ่มทำอาหารให้จนกว่าลูกค้าจะเดินทางมาถึง แม้ว่าจะจองอาหารไว้ทุกอย่างแล้ว เมื่อลูกค้าเดินทางมาถึงอาจยังคงต้องรออาหารประมาณ 15-30 นาที ซึ่งถือว่า เป็นเรื่องปกติมากของคนปากีสถาน
สภาพถนนในปากีสถานนั้นแม้ส่วนใหญ่จะลาดยางอย่างดีแล้ว แต่เนื่องจากเป็นเส้นทางทัวร์บางวันต้องเดินทางอยู่ในซอกเขา จึงมีโอกาสที่จะเกิดถนนทางถูกปิดจากเหตุภัยทางธรรมชาติ เช่น ดินถล่ม หรือ หินปิดทาง ทำให้ต้องมีการเสียเวลาการเดินทางทำให้พลาดจุดสถานที่บางแห่งเนื่องจากแผนการเดินทางที่เปลี่ยนไป โดยการตัดสินใจจะอยู่บนพื้นฐานของไกด์ท้องถิ่นเป็นสำคัญ

การท่องเที่ยวในเส้นทางนี้เป็นการท่องเที่ยวธรรมชาติ ดังนั้นสภาพอากาศจะมีผลอย่างมากต่อสิ่งที่เราจะได้สัมผัส ถึงแม้ว่าทางบริษัทฯ จะเลือกฤดูกาลที่เหมาะสมที่สุดสำหรับการเดินทางของสถานที่นั้นๆ แต่สภาพอากาศที่ไม่คาดฝัน เช่น พายุฝน พายุทราย พายุหิมะ น้ำท่วม อาจจะเกิดขึ้นได้โดยทำให้ต้องมีการเปลี่ยนแปลงแผนการเดินทาง
          โรงแรมที่พักได้รับการเลือกโดยอิงจากผลรีวิวของนักเดินทางทั่วโลก และถูกจัดสรรว่าดีที่สุดในพื้นที่ๆเราไปถึง แต่อย่างไรก็ตามอาจมีเหตุไม่ได้คาดการณ์ไว้ล่วงหน้า เช่น การจัดกิจกรรมยามดึกของทางโรงแรมที่ไม่ได้แจ้งแก่ทางบริษัทฯ ไว้ล่วงหน้า ทำให้เกิดความไม่สะดวกสบายสำหรับการพักผ่อน ดังนั้นการเดินทางทุกอย่างมีโอกาสเกิดเหตุการณ์ที่ไม่ได้วางแผนเอาไว้ และอาจต้องปรับเปลี่ยนแผนการเดินทางได้ตลอดเวลา อย่างไรก็ตามด้วยอัธยาศัยไมตรีของคนปากีสถานนั้นจะทำให้ท่านประทับใจและเข้าใจกับเหตุการณ์ที่อาจจะเกิดขึ้น




ลักษณะเส้นทางทัวร์
1. เหมาะสำหรับผู้รักธรรมชาติ เน้นแนวรักธรรมชาติ ไม่เน้นความเจริญ 
2. แอนแวนเจอร์ระดับต้น เส้นทางขึ้นแฟรี่มีโดวส์ ท่านสามารถเลือกเดินเท้าขึ้นแฟรี่มีโดวส์ หรือขี่ม้าซึ่งจะมีค่าใช้จ่ายเพิ่มเติม สามารถสอบถามค่าใช้จ่ายได้ที่หัวหน้าทัวร์ 
3. เหมาะสำหรับท่านที่มีสุขภาพดี แข็งแรง ไม่แพ้ความสูง ไม่มีโรคประจำตัว ชอบถ่ายรูปทั้ง Landscape และ Portrait 
4. ที่พักบางวันอาจไม่เริดหรู ความสะดวกอาจมีไม่มาก แต่ทางเราเลือกสรรโรงแรมที่ดีที่สุดให้กับลูกค้า 
5. ต้องเตรียมตัวเตรียมใจไปกับเส้นทาง คาราโครัม ที่บางวันอาจต้องนั่งรถยาวๆ แต่รับประกันความสวยงามทางธรรมชาติ
6. เป็นประเทศมุสลิม อาหารมีจำกัด เช่น ไก่ ปลา วัว แพะ แต่เครื่องเทศไม่จัดจ้านแบบอินเดีย 
7. เนื่องด้วยการใช้ไฟฟ้าที่มาจากพลังน้ำ ดังนั้นถ้าหากน้ำน้อยกระแสไฟฟ้าอาจจะมาดับๆ ติดๆ เป็นเรื่องปกติของทางแถบนี้ น้ำร้อนบางโรงแรมจะต้มจากพลังงานงานไฟฟ้าถ้ากระแสไฟฟ้าดับหรือไม่พอเพียงน้ำร้อนอาจจะไม่มีหรือจำกัดเป็นช่วงเวลา และโรงแรมบางแห่งจะใช้น้ำจากแหล่งน้ำที่มาจาก Glacier หรือ น้ำจากภูเขา น้ำอาจจะมีลักษณะขุ่น หรือ ฝุ่น แนะนำให้ท่านเปิดน้ำทิ้งไว้นานๆ ก่อนการใช้งาน สุดท้ายบางโรงแรมอาจจะไม่มีเครื่องปรับอากาศหรือแอร์คอนดิชั่น เนื่องจากเครื่องใช้ไฟฟ้าแอร์คอนดิชั่นจะใช้พลังงานไฟฟ้าสูงกระแสไฟฟ้าทางแถบนี้จะไม่เพียงพอสำหรับการใช้แอร์คอนดิชั่น จึงแจ้งมาให้ทราบเพื่อความเข้าใจก่อนการจองทัวร์

**เมื่อท่านจองทัวร์และชำระเงินมัดจำแล้ว หมายถึงท่านยอมรับในข้อความและเงื่อนไขที่บริษัทฯ แจ้งไว้แล้ว**

เอกสารประกอบการขอวีซ่าปากีสถาน (E-Visa)
1. สำเนาหนังสือเดินทาง ต้องมีอายุเหลือการใช้งานไม่น้อยกว่า 6 เดือน นับถึงวันเดินทาง ภาพชัดเจน ไม่เซ็นชื่อทับเอกสาร 
2. รูปถ่ายสีหน้าตรงฉากหลังสีขาว ขนาด 3.5 x 4.5 ซ.ม. จำนวน 2 รูป (ห้ามถ่ายเอง) ห้ามสวมแว่นสายตา 
3. สำเนาทะเบียนบ้าน และ สำเนาบัตรประชาชน  
กรุณาสแกนสำเนาพาสปอร์ต และ รูปถ่ายสี ส่งให้ทางบริษัท เพื่อทำการขอวีซ่าออนไลน์

